钦定古今图书集成/理学汇编/文学典/第113卷 > 刘士龙
## 钦定古今图书集成/理学汇编/文学典/第113卷 > 刘士龙

按《陕西通志》：“士龙，字雨化，富平人。万历癸卯解元。博
学善属文，隐居盘龙寺。凡经史子籍悉手录，评次，几
与身等。南北宿师大儒，皆服其精治。躬严谨，与人交，
有汪洋万顷之度。后卒于寺斋，屏妻奴，止唤幼子入
诀，乡人钦之。著有《上杨制台藿议》《宋书》《经济御寇策》
《与诸游记》《香律》《月令》等集行世。”